West Bay Centre

West Bay Centre (prononcu [ˈwɛst ˈbɛj ˈsɛntɚ], proksimume ŬEST BEJ SENtr) estas malgranda komunumo situanta en la duoninsulo Port-au-Port de la insulo Novlando en provinco Novlando kaj Labradoro de Kanado. La nombro da loĝantoj estas proksimume 200.

Historio
West Bay Centre estis fondita en la jardeko de 1870 de angladevenaj, francadevenaj, kaj mikmakaj almigrantoj. La ĉefaj okupoj de la vilaĝanoj rilatis al fiŝkaptado, omarkaptado, arbohakado, kaj ekde al usona militobazo, kiu ekzistis en Stephenville de 1941 ĝis 1966. La aŭtvojo konstruiĝis dum la Dua Mondmilito. Ekde la fermo de la militobazo, la loĝantaro malpliiĝas.Moore, Barry. 1981. "West Bay, Port au Port." En Encyclopedia of Newfoundland and Labrador. St. John's, Nfld., Canada : Newfoundland Book Publishers.Hill, Jennifer Leigh. 2021. Uncovering the Origin of 1001 Unique Place Names in Newfoundland and Labrador. Citita ĉe Newfoundland & Labrador Rural Routes

Geografio
West Bay Centre estas parto de la Loka Servodistrikto West Bay. La loĝata areo situas laŭlonge de Vojo 463 (Novlando kaj Labradoro), kiu sekvas la sudokcidentan bordon de West Bay ("Okcidenta Golfo"), t.e. la okcidenta parto de Golfo Port au Port. Nordokcidente de West Bay Centre trans la rivereto Victor estas West Bay,Moore, Barry. 1981. "West Bay, Port au Port." En Encyclopedia of Newfoundland and Labrador. St. John's, Nfld., Canada : Newfoundland Book Publishers. kaj sudoriente trans la rivereto Hynes aŭ Rioux estas Loka Servodistrikto Piccadilly Head.Daly, Julia. 2002. Late Holocene Sea-level Change Around Newfoundland. Doktora tezo. 63-4. core.ac.uk/download/pdf/217047399.pdf Apud la ĉefa loĝocentro la rivereto Harry alfluas en la golfon."Atlantic Minerals Limited Quarry Extension, Groundwater Monitoring Plan". 2018.  Malgraŭ la nomo, la geologie kaj paleontologie grava Ŝtonmino West Bay Centre apartenas al Piccadilly Head.

 Apudaj komunumoj 

Demografio
Precizaj informoj pri la demografio de West Bay Centre ne estas haveblaj ĉar la kanada popolnombrado kalkulas la tutan servodistrikton kune. En 1991, la lasta jaro kiam oni nombris West Bay Centre aparte, estis 212 loĝantoj.Kanada popolnombrado 1991, p. 10 

Kulturo
En 1985 ankoraŭ troviĝis kelkaj disaj franclingvanoj en West Bay Centre.Abbott, Louise. 1987. Les Franco-Terre-Neuviens. St. John's, Nfld.: Art Gallery of Memorial University. 12. Kamiona veturo tra West Bay Centre en la jardeko de 1980 inspiris la muzikaĵon "West Bay Centre" de la violona popolmuzikisto Emile Benoit.Quigley, Colin. 1993. "Catching Rhymes: Generative Musical Processes in the Compositions of a French Newfoundland Fiddler." Ethnomusicology 37(2): 162. 

 Referencoj 

 Eksteraj ligiloj 
 Geografia datumejo de Kanado

Kategorio:Novlando